Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: védelmérõl szóló 1996. évi LIV. törvény X. fejezetében és
Paragraph Index: 675

védelmérõl szóló 1996. évi LIV. törvény X. fejezetében és az erdõtörvény végrehajtási rendeletében foglaltaknak megfelelõ erdészeti szakszemélyzetet kell alkalmazni. A nemzetipark-igazgatóságok vadászatra jogosultsága alá tartozó önálló, illetve társult vadászati jogú vadászterületek összes kiterjedése 2002. decemberében 104 000 hektár volt, ami 14 vadászterületet jelent. Ezen vadászterületek természetvédelmi célú különleges rendeltetésûek, ezért a rajtuk folyó vadállomány-fenntartást a természetvédelmi céloknak és érdekeknek alárendelten, egyszersmind a hatályos vadászati jogszabályokban foglaltaknak megfelelõen kell megvalósítani. A jogszabályban foglaltak teljesülésén túlmenõen a természetvédelmi célú különleges rendeltetésû vadászterületeken a vadászati normákon kívül magas színvonalú, a természetvédelem hosszú távú stratégiáját kifejezõ etikai követelményeknek is teljesülniük kell. E vadászterületek vadászetikai szempontból mintaterületek lehetnek. Mindezekkel összhangban biztosítani kell — a természetvédelmi kezelés részeként végrehajtott komplex élõhelyfejlesztõ intézkedésekkel — a földön fészkelõ védett és vadászható madarak állománynövelésének lehetõségét, gondoskodni kell a róka, a dolmányos varjú és a szarka állományának hatékony csökkentésérõl. A védett természeti területeken és a különleges rendeltetésû vadászterületeken a nagyvad vadászatának a vadászati szakmai célkitûzésekkel összhangban állóan (korosztály, minõség stb.), de a jelenlegi vadlétszámot jelentõsen csökkentõ, állományszabályozó jelleggel kell történnie. A nemzetipark-igazgatósági vadászterületeken folyó vadállomány-fenntartási feladatok ellátására a vad védelmérõl, a vadgazdálkodásról, valamint a vadászatról szóló

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes